**A KKZKÁI II. Rákóczi Ferenc Tagiskola intézkedési terve a 2020/2021-es tanévben a járványügyi készenlét idejére**

**SZÜLŐKNEK:**

* **A járványügyi készültségi időszak védelmi intézkedéseiről szóló 431/2020. (IX.18. Kormány értelmében a köznevelési intézményekben 2020. október 1-jétől kötelező a gyermekek, tanulók testhőmérsékletének mérése érkezéskor. Az intézményben érkezéskor mért testhőmérséklete nem haladhatja meg az országos tisztifőorvos által meghatározott mértéket, azaz 37,8 oC –ot. Kiskorú tanuló, illetve gyermek esetén, ha a testhőmérséklete az ismételt mérés alapján is eléri vagy meghaladja ezt a mértéket, a többi gyermektől, illetve tanulótól el kell különíteni és erről a szülőt vagy a törvénye képviselőt haladéktalanul tájékoztatni kell.**
* A nevelési-oktatási intézményeket **kizárólag** egészséges, tüneteket nem mutató gyermek, tanuló látogathatja.
* **Amennyiben gyermeküknél tüneteket észlelnek, gondoskodniuk kell orvosi vizsgálatról.**
* A szülő **köteles az iskolát értesíteni,** ha a gyermeknél vagy a családban koronavírus gyanú vagy igazolt fertőzés van.
* A szülőnek **értesítés után azonnal haza kell vinni** gyermekét. **A gyermek az iskolába kizárólag orvosi igazolással** térhet vissza,
* Annak a tanulónak az iskolai hiányzását, **aki a vírusfertőzés szempontjából veszélyeztetett csoportba tartozik tartós betegsége** (például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek) **vagy** például **immunszupprimált állapota miatt,** **erről orvosi igazolással rendelkezik, és azt bemutatja**, esetleges hiányzását **igazolt hiányzásnak** kell tekinteni.
* Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.
* **Igazolt hiányzásnak** tekintendő továbbá, **ha a gyermek, a tanuló hatósági karanténba kerül a részére előírt karantén időszakára.**
* **Ezen időszakban** a tanuló az otthona elhagyása nélkül, a **pedagógusokkal egyeztetett kapcsolattartási és számonkérési forma mellett vesz részt az oktatásban.**
* Gyermek**, a tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes,** azok betartása szerint szükséges eljárni.

Vagyis:

* **Ha a gyermek, a tanuló távolmaradását nem igazolják, a mulasztás igazolatlan.** Igazolatlan mulasztásokat jeleznünk kell a rendeletben megadott szervek, hatóságok felé!
* **Iskolánkban csak a tanulói jogviszonnyal rendelkező kiskorú gyermekek tartózkodhatnak. Ezért** az iskola által kidolgozott **reggeli iskolába érkezés** valamint a **délutáni hazamenetről szóló intézkedéseket** elfogadja, magára nézve kötelezőnek tekinti.
* **A szülők személyes megjelenése az iskolában csak előre egyeztetett időpontban, a járványügyi előírások betartásával lehetséges.**
* **Az intézménybe csak lázmérés után léphetnek be a szülők.**
* **Az intézménybe való belépéskor és kilépéskor az iskola bejáratánál elhelyezett kézfertőtlenítő használata és a védőmaszk használata kötelező!**
* **Ügyintézés** telefonon vagy E-mail-en keresztül (Tel:82/512-960 E-mail: info@rafeisk.hu) **előre kért időpontban lehetséges.**

**Szülők, tanulók tájékoztatásának formái:** Telefonon, E-mail, a KRÉTA rendszer, az osztályok Facebook csoportjai, az iskola honlapja: [www.rafeisk08.webnode.hu](http://www.rafeisk08.webnode.hu))

 **Internettel nem** **rendelkező** szülők **papíralapon** kapnak tájékoztatást.

* **A tanulókat a szüleik reggel az iskola külső bejáratáig kísérhetik. Délután, a szülők által megadott időpontban szintén a bejárati ajtónál várják gyermekeiket.**
* **Az úszásoktatás, a korcsolyaoktatás megszervezése egyelőre felfüggesztésre került.**
* Osztálykirándulások és tanulmányi kirándulások ebben a tanévben előreláthatóan elmaradnak.
* A szakkörök, korrepetálások, egyéni fejlesztőórák a járványügyi előírásoknak megfelelően lesznek megtartva.
* Az iskolai szűrővizsgálatok és az iskola - egészségügyi vizsgálatok maradéktalanul megtörténnek a járványügyi előírások betartása mellett.
* **Kérjük a szülőket, hogy továbbra is a hiteles forrásokból tájékozódjanak. Az oktatással kapcsolatos híreket a** [**www.kormány.hu**](http://www.kormány.hu) **és a www.oktatas.hu felületein kell követni.**

**TANULÓKNAK:**

* **A járványügyi készültségi időszak védelmi intézkedéseiről szóló 431/2020. (IX.18. Kormány értelmében a köznevelési intézményekben 2020. október 1-jétől kötelező a gyermekek, tanulók testhőmérsékletének mérése érkezéskor.** Az intézményben érkezéskor mért testhőmérséklete nem haladhatja meg az országos tisztifőorvos által meghatározott mértéket, azaz 37,8 oC –ot. **Kiskorú tanuló, illetve gyermek esetén, ha a testhőmérséklete az ismételt mérés alapján is eléri vagy meghaladja ezt a mértéket, a többi gyermektől, illetve tanulótól el kell különíteni és erről a szülőt vagy a törvénye képviselőt haladéktalanul tájékoztatni kell.**
* Az **intézménybe érkezéskor**, **minden tanulónak alaposan kezet kell mosnia vagy kézfertőtlenítőt kell használniuk. (a gyermekek, tanulók esetében inkább javasolt a szappanos kézmosás).**
* **Az iskola 7 órától 17 óráig lesz nyitva**. Amennyiben lehetséges, **a tanulók 7,30 óra és 7,45 óra** között érkezzenek az iskolába és **azonnal az osztálytermükbe menjenek.**
* **Akinél ez nem megoldható** a szülők munkaideje vagy a közlekedés miatt, jó idő esetén 7,30-ig tanári felügyelettel az iskola **előkertjében,** a védőtávolság betartásával várakozzon, rossz időben pedig az iskola **aulájában,** a védőtávolság és a védőmaszk viselésével történjen.
* **Az iskola folyosóin és közösségi tereiben a védőmaszk viselése kötelező!**
* A megfelelő **védőtávolság betartása** lehetőség szerint 1,5 m különösen fontos a folyosókon, a mosdókban, illetve az öltözőkben, az ebédlőben, és közösségi tereken.
* **Illemhely használata után alaposan kezet kell mosni** vagy **fertőtleníteni kell a kezet!**
* **Étkezések előtt és után** mindenki **alaposan mosson kezet** és **fertőtlenítse a kezét!**
* **Kéztörlésre papírtörlőt kell használni!** Használat közben törekedni kell arra, hogy **ne pazaroljuk** a papírtörlőt! Használt papírtörlőt a **kijelölt gyűjtőedénybe kell belehelyezni**!
* **A tízórait és az uzsonnát a tanulók a megfelelő higiéniás előírásoknak megfelelően a saját termükben fogyasztják el.**
* **Az ebéd, az ebédlőben,** a tantermekben kifüggesztett **ebédeltetési rend** szerint történik.
* Minden az osztály vagy a csoport **a számára kijelölt időpontban mehet csak ebédelni!** Kerüljük a csoportosulást!
* Az **ebédlőben** a sorban állásnál tartani kell a megfelelő **védőtávolságot** és a **maszk** viselése kötelező.
* Az asztaloknál a tanulóknak úgy kell ülniük, hogy közöttük egy hely kimaradjon.
* Az **étkezőben** csak **tanári felügyelettel** lehet tartózkodni!
* **Meg kell tanulni a köhögési etikettet!**

**Könyökhajlatba vagy papírzsebkendőt használva köhögéskor, tüsszentéskor, majd a használt zsebkendőt a kukába kell dobni és alaposan kezet kell mosni vagy kézfertőtlenítést kell végezni.**

* **Az osztályok legtöbb órája a saját tantermében lesz, kivéve a csoportbontásokat és szaktantermi órákat.** (Az osztályok váltása között fertőtlenítést végzünk.)
* **Minden tanuló köteles a tanterem tisztaságára ügyelni!**
* **Fontos a folyamatos,** vagy **gyakori** (óránkénti) **intenzív** (teljes ablakfelületet kitáró) **szellőztetés** (amennyiben a helyiségben egyidejűleg többen is tartózkodnak), időjárás és környező forgalom függvényében, amelyben a **hetesek segítenek.**
* **Minden tanulónak kötelező a tisztasági csomag.**

**(Tisztasági csomag tartalma: WC papír, papírtörlő, szalvéta, papírzsebkendő, kézfertőtlenítő)**

**A szünetekben tartózkodás szabályai:**

**Jó idő esetén:**

* Az alsó tagozatosok egyéni beosztás szerint tartózkodnak az udvaron.
* A felső tagozatos tanulók valamennyi szünetben (kivétel az étkezési szüneteket) egymástól elkülönülve az udvaron tartózkodnak.

**Rossz idő esetén:**

* Valamennyi tanuló a tanteremben tölti a szünetet. A tanterem elhagyása csak a szaktantermek váltásakor és mosdóhasználat esetén lehetséges.
* Azoknak a tanulóknak, akik nem napközisek, tanulószobások, a tanórák, ebéd, a szakkörök, korrepetálások és a fejlesztő foglalkozások után haza kell menniük, nem tartózkodhatnak az iskolában.
* **Az úszásoktatás és a korcsolyaoktatás egyelőre felfüggesztve.**

**PEDAGÓGUSOKNAK:**

* **A járványügyi készültségi időszak védelmi intézkedéseiről szóló 431/2020. (IX.18. Kormány értelmében a köznevelési intézményekben 2020. október 1-jétől kötelező a foglalkoztatottak testhőmérsékletének mérése érkezéskor.** Az intézményben érkezéskor mért testhőmérséklete nem haladhatja meg az országos tisztifőorvos által meghatározott mértéket, azaz **37,8 oC –ot.**
* **Az oktatásban és nevelésben, illetve az intézmények működtetésében csak egészséges és tünetmentes dolgozó vehet részt.**
* **Az intézménybe belépéskor és kilépéskor a kézfertőtlenítés kötelező!**
* **Az iskola folyosóin és közösségi tereiben a védőmaszk viselése kötelező**!
* A tanítási órákon, foglalkozásokon a maszk viselése lehetséges, de nem kötelező.
* A testnevelésórákat az időjárás függvényében a szabad téren megtartani. Az órák során mellőzni kell a szoros testi kontaktust igénylő feladatokat. Amennyiben ez mégsem kerülhető el, akkor ezeket állandó edzőpartnerrel (párokban, kiscsoportokban) kell végezni.
* Az óránkon használt játékok, sporteszközök felületét rendszeresen fertőtleníteni kell, ezért ezeket kérjük az erre a kijelölt helyre tenni!
* A megfelelő védőtávolság betartása különösen fontos az öltözőkben, ezért a tornaórák előtti és utáni öltözésnél tekintettel kell lenni arra, hogy elkerülhető legyen az öltözőkben történő csoportosulás. Egy osztály esetében az öltözőket használják a tanulók. Két osztály esetén az egyik osztály az öltözőket, a másik osztály a tornatermet és a konditermet használja.
* Fontos a folyamatos, vagy gyakori (óránkénti) intenzív (teljes ablakfelületet kitáró) szellőztetés (amennyiben a helyiségben egyidejűleg többen is tartózkodnak), időjárás és környező forgalom függvényében.
* A szülők személyes megjelenésével járó szülői értekezleteket csak a járványügyi előírások betartása mellett tartjuk meg (maszk, távolság tartás) az 1. 5. és a 8. évfolyamokon. A többi évfolyamon online módon, ill. papír alapú tájékoztató anyagon keresztül informáljuk a szülőket.
* A további szülői kapcsolat tartás a KRÉTA rendszeren és egyéb online csatornákon, telefonon, Email - en keresztül vagy papíralapon történik. Személyes kapcsolattartás csak nagyon indokolt esetben, előre egyeztetett időpontban, a járványügyi előírások betartásával történhet.
* A személyi higiénia alapvető szabályairól a gyermekek, tanulók kapjanak részletes, az adott korosztálynak megfelelő szintű tájékoztatást. A gyermekeknek tanítsák meg az úgynevezett köhögési etikettet: papír zsebkendő használata köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.
* Fokozottan figyelni kell arra, hogy a tanulók betartsák az alapvető higiéniai szabályokat! (kézmosás, kézfertőtlenítés, papírtörlő használat, szemétgyűjtő edények megfelelő használata).
* Fokozottan figyelni kell arra, hogy az ebédlőben a tanulók ne fogdossanak össze semmit, ne csoportosuljanak, sorban állásnál tartsák a megfelelő távolságot, sorban állásnál használják a maszkot, az ültetésnél egy hely maradjon ki a gyermekek között!
* Minden osztály, csoport csak a számára kijelölt időpontban étkezhet az ebédlőben.
* Pedagógus kíséret nélkül a gyermek nem tartózkodhat az ebédlőben.

**A szünetekben tartózkodás szabályai:**

**Jó idő esetén:**

* Az **alsó tagozatosok** egyéni beosztás szerint tartózkodnak az udvaron.
* A **felső tagozatos** tanulók valamennyi szünetben (kivétel az étkezési szüneteket) egymástól elkülönülve a pedagógusok felügyeletével az udvaron tartózkodnak.
* **Rossz idő esetén** a tanteremben - pedagógus felügyelettel- a töltik a szünetet. A tanterem elhagyása csak mosdóhasználat és szaktantermi váltás esetén lehetséges.
* **A tanulók felügyeletét nagyon pontosan el kell látni!**
* **Az egyszerű fertőtlenítési feladatokba a pedagógusok is bevonhatók.**

 **TECHNIKAI DOLGOZÓKNAK:**

* **A járványügyi készültségi időszak védelmi intézkedéseiről szóló 431/2020. (IX.18. Kormány értelmében a köznevelési intézményekben 2020. október 1-jétől kötelező a gyermekek, tanulók testhőmérsékletének mérése érkezéskor.** Az intézményben érkezéskor mért testhőmérséklete nem haladhatja meg az országos tisztifőorvos által meghatározott mértéket, azaz **37,8 oC –ot.**
* **Az iskolába csak egészséges és tünetmentes dolgozó léphet be.**
* **Az intézménybe belépéskor és kilépéskor a kézfertőtlenítés kötelező!**
* **Az iskola folyosóin és közösségi tereiben és a munkavégzés során a védőmaszk viselése kötelező!**
* Az iskolaépületben időszakonként alapos, mindenre kiterjedő fertőtlenítő takarítást kell végezni, **melynek elvégzését az intézményvezető ellenőrzi.**
* Fertőtlenítő nagytakarítás elvégzése **a Nemzeti Népegészségügyi Központ (a továbbiakban: NNK) ajánlása alapján történt:**
* ajtók, faburkolatok, lambériák, szekrények, székek, padok, asztalok,
* egyéb bútorok vegyszeres tisztítására;
* padló és játszószőnyegek, egyéb textília tisztítására;
* játékok, sporteszközök tisztítására;
* radiátorok, csövek lemosására;
* ablakok, üvegfelületek tisztítására;
* szemétgyűjtők tisztítására, fertőtlenítésére;
* képek, tablók, világítótestek portalanítására;
* pókhálók eltávolítására;
* rovar- és rágcsálóirtásra;
* csaptelepek óvatos, lehetőség szerint fröccsenésmentes megnyitása,
* kb. 10 perces folyatása azért, hogy a hosszú ideig nem használt vízvezetékből a pangó víz kifolyjon.
* Az **osztályok váltása között a tantermekben felület fertőtlenítést kell végezni.** Erről külön órarendet fognak kapni, hogy mikor és hol történik osztályok, tanulócsoportok közötti váltás!
* **A szociális helységekben folyamatosan biztosítjuk** a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni. Kéztörlésre papírtörlők biztosítása szükséges, **textiltörölköző használata tilos.**
* A teakonyhában, az ebédlőben rendszeres **takarítás** végzése!
* Vírus inaktiválása érdekében fokozottan ügyelni kell az intézmény tisztaságára, **a napi többszöri fertőtlenítő takarítás** (termekben, a folyosókon és a szociális helységekben, mosdókban, öltözőkben) **elvégzésére**. A fertőtlenítő takarítás során **kiemelt figyelmet kell fordítani arra**, hogy a kézzel gyakran érintett felületek (ilyenek a padok, asztalok, székek, az ajtó-, ablakkilincsek, korlátok, villany- és egyéb kapcsolók, informatikai eszközök a kijelölt szerrel (billentyűzet, monitor, egér, egérpad, stb.), mosdók csaptelepei, WC lehúzók, stb.) padló és a mosható falfelületek vírusölő hatású szerrel fertőtlenítésére kerüljenek.
* A takarítást, fertőtlenítést **úgy kell végezni,** hogy az a gyermekek, tanulók egészségét ne veszélyeztesse.
* A takarítást végző dolgozók részére a felhasznált szernek **megfelelő védőeszköz** biztosítva van, azok **viselése kötelező (maszk, kesztyű)**.
* Használt játékok, sporteszközök felületét **rendszeresen fertőtleníteni kell. Ezek az eszközök az erre kijelölt helyen lesznek megtalálhatók.**
* **Az iskolaépület napi szintű fertőtlenítésének ellenőrzése a gondnok feladata.**

**TEENDŐK BETEG SZEMÉLY ESETÉN**

* Amennyiben egy gyermeknél, pedagógusnál, vagy egyéb dolgozónál **fertőzés tünetei észlelhetők,** haladéktalanul el kell őt különíteni, az erre a célra kijelölt helyiségbe (udvari terem). Egyúttal értesíteni kell az **iskolaegészségügyi orvost,** aki az érvényes eljárásrend szerint dönt a további teendőkről. Ezzel egy időben értesíteni kell a Főigazgató Asszonyt és a Kaposvári Tankerületi Központot.
* **Gyermek esetén a szülő/gondviselő értesítéséről** is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.
* A beteg gyermek **felügyeletét ellátó személynek kesztyű és maszk használata kötelező**.
* Amennyiben felmerül a **COVID-19 fertőzés gyanúja,** fontos, hogy megfelelő felkészültséggel rendelkező egészségügyi dolgozó kerüljön értesítésre. **A háziorvos, házi gyermekorvos, illetve a kezelőorvos jogosult** a COVID-19 fertőzés gyanújára vonatkozóan nyilatkozni.
* Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.
* A gyermek az iskolába – hasonlóan más megbetegedésekhez – kizárólag **orvosi igazolással térhet vissza,** melyet az **intézmények el kell fogadnia**, azt saját hatáskörben nem bírálhatja felül.
* Amennyiben **krónikus betegséggel élő gyermek** az új koronavírus okozta járványügyi helyzet miatt **speciális eljárást, védelmet igényel, erről a kezelőorvosnak kell döntenie**, mely alapján a szükséges intézkedéseket meg kell tenni.

**Kérjük, hogy a járványügyi helyzettel kapcsolatosan továbbra is hiteles forrásokból tájékozódjanak!**

**Az oktatással kapcsolatos híreket a** [**www.kormány.hu**](http://www.kormány.hu) **és a www.oktatas.hu felületein kell követni.**

**Mindannyiunk egészségének megóvása érdekében, *Az intézkedési tervben* megfogalmazott előírásokat minden érintett személynek be kell tartania.**

Ez az intézkedési terv, 2020. október 1-jén lép életbe és módosításig vagy visszavonásig marad érvényben.

**Kaposvár, 2020. október 01.**

Andrássy Tiborné

 tagintézmény - vezető